**rândul 1, locul fără uitare**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

atâta zare, atâta lumină, atâta freamăt

atât prag neînceput început

atât drum…

merg şoptind viaţă, viață

nu ştiu de ce lăcrimez

atâta necuprins în fiecare cuprins trecător

atâta armonie

când nu muşcă moartea, durerea, nepăsarea

atâtea ceasuri rotitoare

deşi, cum Pământul, par a sta pe loc

atâta poezie, primăvară, clipe mări

plin de seve orice bit de aer

când nu miroase pregnant a mormânt

unde moartea se dă free-obligatoriu

ca preţ al unui suflet, al unui scaun…

un fir de praf şi un strop de rouă pe un fir pe paing

ţin umbra inimii nu ştiu cui

fiinţa sa e o literă bizară. se îndepărtează

un călător grăbit se opreşte agitat să asculte

are vrăbii în piept – nu te apăra, frate,

vrăbiile au deprins sufletul tău

acum, merg spre casă

mâine, la serviciu

nu ai… râzi – nu mai eşti tu

lângă bulevardul ca o aortă

ţine în mână un bilet: rândul 1, locul fără uitare

la înflorirea sufletelor caişilor

\_

Copyright Mariana Fulger